**Skeŋket girjjiid sámegielat smávvamánáide**

Prošeavttain Loga munnje! háliida Sámediggi doarjut lohkama, giellaovdáneami ja giellaválljema sámi smávvamánnábearrašiin.

Sihke suohkana dearvvašvuođaguovddáš ja girjerájus bagadit ja dorjot váhnemiid ja eará rávisolbmuid geat háliidit lohkat ja hupmat sámegillii mánáideasetguin.

Mánát ožžot skeaŋkagirjjiid dearvvašvuođaguovddážis ja girjerádjosis. Jeara du suohkana dearvvašvuođaguovddážis ja girjerádjosis Loga munnje! prošeavtta birra. Lea áibbas nuvttá!

Eanet dieđut [**www.samediggi.no/lesformeg**](http://www.samediggi.no/lesformeg)